AIŠKINAMASIS RAŠTAS

Dėl savivaldybės nekilnojamojo turto įsigijimo savikainos padidinimo

1. Parengto tarybos sprendimo projekto tikslai ir uždaviniai:

Tikslas – padidinti įsigijimo savikainą Molėtų rajono savivaldybės administracijos (toliau – Administracija) patikėjimo teise valdomo nekilnojamojo turto esminio pagerinimo darbų (projektavimo paslaugos ir Baltadvario įtvirtintos dvaro sodybos fragmentų Baltadvario k. architektūriniai matavimo darbai; balansinė sąskaita 1210121 ) verte:

1.1. pastato - Baltadvario įtvirtintos dvaro sodybos fragmentų Šiaurės vartų pastato fragmentų (inventorinis Nr. 484985; unikalus Nr. 4400-0578-0532; įsigijimo savikaina – 2341,48 Eur), esančio Molėtų r. sav., Videniškių sen., Baltadvario k. 1B, 10242,08 Eur;

1.2. pastato - Baltadvario įtvirtintos dvaro sodybos fragmentų Rytų vartų pastato fragmentų (inventorinis Nr. 484985A; unikalus Nr. 4400-0578-1076; įsigijimo savikaina – 612,74 Eur), esančio Molėtų r. sav., Videniškių sen., Baltadvario k. 1B, 2560,52 Eur.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Projekto įgyvendinimo metu patirtos esminio turto pagerinimo išlaidos apskaitoje bus užregistruotos didinant atitinkamo ilgalaikio materialiojo turto įsigijimo savikainą.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Administracija 2016 metais, siekdama atlikti kultūros paveldo objekto - Baltadvario įtvirtintos dvaro sodybos fragmentų Baltadvario k. – tvarkybos darbus, nupirko projektavimo paslaugas už 12802,60 Eur. Teisės aktų nustatyta tvarka panaudotos lėšos turi būti apskaitytos kaip esminio pagerinimo išlaidos, didinant turto įsigijimo savikainą.